CELEX: C2005/193/28
Language: el
Date: 2005-08-06 00:00:00
Title: Υπόθεση C-237/05: Προσφυγή της Επιτροπή των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε 30/05/2005

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/18
            
         Προσφυγή της Επιτροπή των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε 30/05/2005
   (Υπόθεση C-237/05)
   (2005/C 193/28)
   Γλώσσα διαδικασίας ελληνική
   Επιτροπή των Ευρωπαϊκών Κοινοτήτων, εκπροσωπουμένη από την κα M. Πατακιά, εκπρόσωπο, κο. X. Lewis, εκπρόσωπο, με τόπο επιδόσεων στο Λουξεμβούργο, άσκησε 30/05/2005 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ελληνικής Δημοκρατίας
   Η προσφεύγουσα ζητεί από το Δικαστήριο να αναγνωρίσει ότι:
   
               —
            
            
               η Ελληνική Δημοκρατία, με την ακολουθούμενη πρακτική των αρμοδίων αρχών κατά τις εργασίες συμπλήρωσης και συλλογής αιτήσεων — δηλώσεων των παραγωγών σιτηρών κ.ά., στα πλαίσια του Ολοκληρωμένου Συστήματος Διαχείρισης και Ελέγχου (ΟΣΔΕ) έτους 2001, παρέβη τις υποχρεώσεις που υπέχει δυνάμει των διατάξεων της οδηγίας 92/50/ΕΟΚ (1) και ειδικότερα των άρθρων 3 παρ 2,7,11παρ. 1,15παρ.2, καθώς και της γενικής αρχής περί διαφάνειας.
            
         
               —
            
            
               να καταδικαστεί η Ελληνική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα:
   Η Επιτροπή έλαβε καταγγελία αναφορικά με τη δι' απευθείας ανάθεση στην ΠΑΣΕΓΕΣ (2),σύναψη προγραμματικής συμφωνίας, και των εκτελεστικών συμβάσεών της, σχετικά με την παροχή πολλαπλών υπηρεσιών για την εφαρμογή του Ολοκληρωμένου Συστήματος Διαχείρισης και Ελέγχου στον τομέα της γεωργίας (ΟΣΔΕ) έτους 2001.
   Υπό το φως της νομολογίας του Δικαστηρίου, η Επιτροπή θεωρεί ότι οι ελληνικές αρχές όφειλαν να εφαρμόσουν του κανόνες δημοσιότητας και διαδικασίας που επιβάλλει η οδηγία 92/50 στους τίτλους ΙΙΙ, ΙV, V και VI.
   Η Επιτροπή θεωρεί επίσης ότι η Ελληνική Δημοκρατία αφενός δε στοιχειοθετεί την ύπαρξη λόγων εξαίρεσης εκ του άρθρου 11 παραγρ. 3, περ. β της οδηγίας 95/50 και αφετέρου, εσφαλμένα χαρακτηρίζει τις εν λόγω υπηρεσίες ως υπαγόμενες στο παράρτημα 1Β της οδηγίας.
   Επικουρικά, η Επιτροπή υποστηρίζει ότι τα κράτη μέλη δεν απαλάσσονται από την υποχρέωση τήρησης κάποιου βαθμού δημοσιότητας ακόμη και για τις υπηρεσίες που εμπίπτουν στο παράρτημα 1Β της οδηγίας.
   Τέλος, η Επιτροπή θεωρεί ότι, πέραν της εξακολουθούμενης διάστασης ως προς την ερμηνεία των κρίσιμων διατάξεων της εν λόγω οδηγίας μεταξύ ελληνικών αρχών και Επιτροπής, η εφαρμογή της οδηγίας στην πράξη δεν έχει εξασφαλιστεί, αντίθετα απ' ό,τι διατείνονται οι ελληνικές αρχές.
   Η Επιτροπή θεωρεί επομένως ότι η Ελληνική Δημοκρατία παρέβη τις υποχρεώσεις που υπέχει δυνάμει των άρθρων 3 παράγρ. 2,7,11 παραγρ. 1 και 15 παράγρ 2 της οδηγίας 92/50/ΕΟΚ καθώς και της γενικής αρχής περί διαφάνειας.
   
      (1)  ΕΕ αριθ. L 209 της 24/07/1992 σ.0001-0024
   
      (2)  (Πανελλήνια Συνομοσμονδία Ενώσεων Γεωργικών Συνεταιρισμών)